འི་མཐུས།།
རང་གི་གཏམ་ངན་ཐབས་ཀྱིས་སེལ། །དྲང་སྲོང་ཞིག་གིས་རྒྱལ་པོ་ལ། །ཐབས་ཀྱིས་
དག་པར་བྱས་ལ་ལྟོས། །བླུན་པོ་མཛངས་པའི་བློ་མེད་པས། །རང་གི་གཏམ་ངན་ངོ་
སོར་བྱེད། །ཙུ་ཏའི་ཡུལ་གྱི་རྒྱལ་ཕྲན་འགའ། །ཕ་བསད་པ་ལ་རྒྱལ་རྔ་རྡུང༌། །མཁས་
པ་ཤིན་ཏུ་ཉམ་ང་བའི། །གནས་ལས་གཟུར་བ་དཔའ་རྟགས་ཏེ། །སེང་གེས་ཁྱུ་མཆོག་
གསོད་པའི་ཚེ། །རྭ་ལ་བཟུར་བ་བྱེད་ཅེས་གྲགས། །བླུན་པོས་རྟོག་དཔྱོད་མི་གཏོང་
བར། །དགྲ་ལ་རྩོད་པ་བླུན་རྟགས་ཏེ། །མར་མེའི་འོད་ལ་འཐབ་པ་ཡི། །ཕྱེ་མ་ལེབ་
ཀྱི་ངང་ཚུལ་ལྟོས། །མཁས་པས་འོས་པ་བཞིན་བྱེད་པས། །སྐྱེ་བོ་སུས་ཀྱང་ཚོད་འཛིན་

245
དགེ་ལྡན་ལེགས་བཤད།
སླ༑ ༑གླང་པོས་རང་ལུས་བོར་བ་ཉིད། །ཕོངས་པ་རྣམས་ཀྱིས་ཤེས་ལ་ལྟོས། །བླུན་
པོས་མི་བྱེད་དགུ་བྱེད་པས། །སྐྱེ་བོ་སུས་ཀྱང་ཚོད་འཛིན་དཀའ། །ཀླ་ཀློའི་ཡུལ་ལྗོངས་
ཁ་ཅིག་ན། །མ་ཉིད་བག་མར་ལེན་ལ་ལྟོས། །མཁས་པས་སྔ་སྲོལ་བཟང་པོ་སྐྱོང་།།
དེ་ཡི་བདེ་བ་བརྟན་པོ་འཐོབ། །ཡེ་དབང་རྒྱལ་པོས་ཡབ་མེས་བཞིན། །རྒྱལ་བའི་བསྟན་
པ་མཆོད་ལ་ལྟོས། །བླུན་པོས་སྔ་སྲོལ་བཟང་པོ་སྣུབ། །དེ་ཡིས་སྡུག་བསྔལ་དྲག་པོ་
འཐོབ། །རྒྱལ་པོ་འུ་དུམ་བཙན་གྱིས་ནི། །བསྟན་པ་སྣུབ་པའི་ཉེས་དམིགས་ལྟོས། །མཁས་
པས་ས་ཆེན་གང་གྱུར་ཀྱང༌། །ཉུང་བ་བཞིན་དུ་གདུང་བ་སྐྱེ། །རྒྱ་མཚོ་ནོར་བུས་གང་
ན་ཡང༌། །ཚོང་མགྲོན་ཚིམ་པ་མེད་ལ་ལྟོས། །བླུན་པོ་གཅིག་ལས་མེད་ན་ཡང་། །མང་
བ་བཞིན་དུ་ཉེས་སྐྱོན་ཆེ། །སྦལ་པ་རྨ་ཅན་གཅིག་གིས་ནི། །སྲོག་ཆགས་ཟླ་བོ་ཕུང་
ལ་ལྟོས། །མཁས་པ་གལ་ཏེ་ནོར་ན་ཡང༌། །ཅུང་ཟད་ཙམ་གྱི་མཐོ་དམའ་ཡིན། །ཆག་
ཚད་ཤེས་པའི་བཟོ་བོ་ཡིས། །ནོར་ཡང་སོར་གང་ཡིན་ཞེས་གྲགས། །བླུན་པོས་གལ་
ཏེ་ནོར་བ་ན། །ཚད་ལས་བརྒལ་བའི་མཐོ་དམན་འབྱུང༌། །རི་དྭགས་རྒྱ་རུ་ཚུད་པ་
ན༑ ༑སྲོག་དང་བྲལ་བའི་ཉེས་དམིགས་ལྟོས། །མཁས་པས་རང་སྲིད་ནང་བསྡུམས་
ཏེ༑ ༑སྡང་བའི་དགྲ་ལ་ནུས་པ་འདོན། །སྲིན་པོ་རང་ཁྲིམས་བསྡམས་ནས་ནི། །ཕ་
རོལ་མི་ཤ་ཟ་ལ་ལྟོས། །བླུན་པོ་དགྲ་ལ་བག་འཁུམས་ཀྱང༌། །ནང་དུ་འཁྲུགས་ལོང་
སྣ་ཚོགས་བྱེད། །ཁྱི་ངན་མི་ལ་འཇུག་བསྒྲིལ་ཡང༌། །ཕན་ཚུན་སྐྱེལ་བསུ་བྱེད་ལ་
ལྟོས། །མཁས་པས་དགྲ་ལ་མིག་བསྲིངས་པས། །ཐ་མར་དགྲ་བོ་དབང་དུ་སྡུད། །དཀའ་
ཐུབ་ཅན་གྱི་བཟོད་པ་ཡིས། །རྒྱལ་པོ་དབང་དུ་བསྡུས་ལ་ལྟོས། །བླུན་པོས་དགྲ་ལ་
ལན་བྱས་པས། །དཀའ་བ་རྒྱན་མི་འཆད་པ་ཐོབ། །སྲོག་ཆགས་བྱ་རོག་འུག་པ་གཉིས།།

རྒྱལ་རབས་ཆོས་འབྱུང་།
246
རྟག་ཏུ་འཐབ་བའི་སྤྱོད་ཚུལ་ལྟོས། །མཁས་པ་ང་རྒྱལ་ཞི་བའི་མཐུས། །དམ་པ་བསྟེན་
ནས་ལེགས་བཤད་ལེན། །གཞོན་ནུ་ནོར་བཟང་ཞེས་བྱ་བས། །བཤེས་གཉེན་བཙལ་
པའི་རྣམ་ཐར་ལྟོས། །བླུན་པོ་ང་རྒྱལ་ཆེ་བའི་མཐུས། །དམ་པ་བསྟེན་པའི་གོ་སྐབས་
མེད། །མཁས་རློམ་ཞིག་གིས་མཁན་པོ་ནི། །མེད་པར་རང་རྟགས་བླངས་ཞེས་གྲགས།།
མཁས་པ་དང་པོ་དབྱེ་དཀའ་ཞིང༌། །ཕྱི་ནས་ཡང་ནི་འདུམ་པ་སླ། །ལྗོན་ཤིང་གཅོད་
པར་དཀའ་ན་ཡང༌། །སྦྱར་བའི་ཚེ་ན་འབྱར་ལ་ལྟོས། །བླུན་པོ་དང་པོ་དབྱེ་སླ་ཞིང་།།
ཕྱེ་ནས་སླར་ནི་འདུམ་པ་དཀའ། །སོལ་བ་ཆག་པ་གྱུར་པ་ན། །འབྱར་བའི་གོ་སྐབས་
མེད་ལ་ལྟོས། །མཁས་པས་ཤིན་ཏུ་ཁྲོས་གྱུར་ཀྱང༌། །ཕུགས་སུ་ཕན་པ་ཁོ་ན་སྟེ། །ཡི་
དམ་ཆོས་སྐྱོང་ཁྲོས་ན་ཡང༌། །བར་ཆད་མཐའ་དག་སྲུང་ལ་ལྟོས། །བླུན་པོ་ཤིན་ཏུ་
འཛུམ་ན་ཡང༌། །ཕུགས་སུ་གནོད་པ་ཁོ་ན་བྱེད། །གཤིན་རྗེ་འཛུམ་པ་སྟོན་པ་ཡིས།།
སྲོག་ཆགས་གསོད་པའི་ཚུལ་ལ་ལྟོས། །མཁས་པ་འབྱོར་བ་ཙམ་གྱིས་ན། །གཞན་
ལ་མི་གནོད་བདེ་བར་གནས། །རི་དྭགས་རྒྱལ་པོ་འགྲངས་པ་ན། །གཞོགས་གཡས་
ཕབ་ནས་ཉལ་ལ་ལྟོས། །བླུན་པོ་ཅུང་ཟད་འབྱོར་པ་ན། །གཞན་ལ་གནོད་པ་ཁོ་ན་
སྟེ༑ ༑ཝ་སྐྱེས་ཟས་ཀྱིས་འགྲངས་པ་ན། །བརྒྱལ་ནས་ལྟས་ངན་སྒྲོག་ལ་ལྟོས། །མཁས་
པ་ཡོན་ཏན་བསླབ་པའི་ཚེ། །སྡུག་ཀྱང་སྲན་དུ་ཚུགས་པ་སྟེ། །རྒྱ་མཚོར་བགྲོད་པ་
དཀའ་ན་ཡང༌། །ནོར་བུ་ལོན་པས་འཚེངས་ལ་ལྟོས། །བླུན་པོས་སྐྱིད་འདོད་ལེ་ལོས་
འདའ། །མ་བསླབ་ཡོན་ཏན་ཅི་ལ་འབྱུང༌། །ཚོང་དང་ཞིང་ལས་མ་ནུས་པའི། །ཁྱིམ་
པ་ཕལ་ཆེར་དབུལ་ལ་ལྟོས། །མཁས་པས་རང་གི་སྐྱོན་ལ་ལྟ། །དེ་ཡིས་བག་ཡོད་དགེ་
ལེགས་ཐོབ། །མ་སྐྱེས་དགྲ་ཡི་རང་སྐྱོན་ལ། །བལྟས་པས་བདེན་པ་མཐོང་ལ་ལྟོས།།

247
དགེ་ལྡན་ལེགས་བཤད།
བླུན་པོ་གཞན་གྱི་སྐྱོན་ལ་ལྟ། །དེ་ཡིས་བག་མེད་སྡུག་བསྔལ་ཐོབ། །ལེགས་པའི་སྐར་
མས་སངས་རྒྱས་ཀྱི། །སྐྱོན་ལ་བལྟས་པའི་རྣམ་སྨིན་ལྟོས། །
མཁས་པ་གཞན་གྱིས་ཕན་བཏགས་པའི། །བྱས་པ་ཤེས་ཤིང་དྲིན་དུ་གཟོ། །ཀུན་
ཏུ་རྒྱུ་ཡིས་རྒྱལ་པོ་ཞིག །སྡིག་དང་བྲལ་བའི་བྱུང་བ་ལྟོས། །བླུན་པོ་དྲིན་དུ་མི་གཟོ་
བས། །ཕན་བཏགས་ལན་དུ་གནོད་པ་བྱེད། །སྤྲེ་འུས་གཡང་ལས་བསྒལ་བ་ཡི། །མི་
ངན་གྱིས་ནི་སྤྱོད་ཚུལ་ལྟོས། །མཁས་པ་ཕུན་སུམ་ཚོགས་གྱུར་ན། །བདེ་སྐྱིད་ལོངས་
སྤྱོད་ངང་གིས་འབྱུང་། །ལྷ་དབང་ལྷ་རྫས་ན་བཟའ་དང༌། །བདུད་རྩིའི་ཟས་ཀྱིས་མཆོད་
ལ་ལྟོས། །བླུན་པོ་ནོར་གྱིས་ཕྱུག་ན་ཡང༌། །བཀྲེས་པ་བཞིན་དུ་ལོངས་མི་སྤྱོད། །ཝ་
སྐྱེས་ཤ་དང་འཕྲད་བཞིན་དུ། །གཞུ་རྒྱུས་ཟོས་པས་ཕུང་ལ་ལྟོས། །མཁས་པས་ལྟོ་
གོས་ཁྱད་བསད་ནས། །བཟང་པོའི་གཏམ་ལ་ངོ་སོར་བྱེད། །དཔའ་བོ་གང་ལའང་
མི་ལྟ་བར། །གཡུལ་ལས་རྒྱལ་བར་བྱེད་ལ་ལྟོས། །བླུན་པོས་སྙན་གྲགས་ཁྱད་བསད་
ནས། །ཅུང་ཟད་འབྱོར་ལ་ངོ་སོ་བྱེད། །རྐུ་འཕྲོག་བྱེད་པའི་སྐྱེ་བོ་ཡང་། །རྒྱན་གྱིས་
མཛེས་པར་བྱེད་ལ་ལྟོས། །མཁས་པས་རྟག་ཏུ་ཟོན་གནས་པས། །ནམ་ཡང་གཞན་
གྱིས་བརླག་མི་ནུས། །རབ་སྣང་གཏུམ་པོས་ས་འཛིན་ལ། །གླགས་མ་རྙེད་པའི་བྱུང་
བ་ལྟོས། །བླུན་པོ་རྟག་ཏུ་ཟོན་གློད་པས། །ངེས་པར་གཞན་གྱིས་བརླག་པར་འགྱུར།།
མ་ཞང་གྲོམ་པ་སྐྱེས་ཞེས་པ། །དོང་དུ་བཅུག་པའི་བྱུང་ལ་ལྟོས། །མཁས་པ་ལ་ནི་
གཞན་དག་གིས། །གནོད་པ་བྱས་ཀྱང་ཕན་པ་སྟེ། །དགེ་སློང་ལམ་བར་བཅུ་གཉིས་
སྡེས། །གནོད་ཀྱང་ཕན་པའི་རྣམ་ཐར་ལྟོས། །བླུན་པོ་ཉིད་ལ་གཞན་དག་གིས། །ཕན་
པ་བྱས་ཀྱང་གནོད་པ་སྟེ། །ལྷས་བྱིན་ལ་ནི་མ་སྐྱེས་དགྲས། །བསྙེན་བཀུར་བྱས་པའི་

རྒྱལ་རབས་ཆོས་འབྱུང་།
248
ཉེས་དམིགས་ལྟོས། །མཁས་པ་རང་ལ་ཉེ་བ་ལ། །བག་ཕེབས་སེམས་བདེ་སྟེར་བར་
བྱེད། །སེང་གེ་རི་དྭགས་མཐའ་དག་གི །དབུགས་དབྱུང་བྱས་པའི་བྱུང་བ་ལྟོས། །བླུན་
པོ་རང་དང་ཉེ་བ་ལ། །ཡེ་འདྲོག་སྡུག་བསྔལ་ངང་གིས་སྟེར། །ཅལ་སྒྲ་ཐོས་པའི་རི་
བོང་གིས། །སྲོག་ཆགས་ཟླ་བོ་སྐྲོག་ལ་ལྟོས། །མཁས་པ་ཡོན་ཏན་ཁོང་དུ་སྦས། །དེ་
ལ་སྐྱེ་བོ་མང་དུ་འཁོར། །རྒྱ་མཚོའི་ནང་གི་ནོར་བུ་ལ། །དེད་དཔོན་མང་པོ་འཁོར་
ལ་ལྟོས། །བླུན་པོ་ཡོན་ཏན་ཁ་ན་འབྱིན། །དེ་ལ་སྐྱེ་བོ་འཁོར་མི་འགྱུར། །སོག་མ་
ཆུ་ཡི་སྟེང་འགྲོ་བ། །སུས་ཀྱང་ལེན་པར་མེད་ལ་ལྟོས། །མཁས་པ་ཁོག་ཡངས་ཅ་ཅོ་
མེད། །དེ་ཡིས་ཟབ་ཁྱད་མཚོན་པ་སྟེ། །རྒྱ་མཚོ་དལ་བར་འབབ་པ་ཡིས། །གཏིང་
དཔག་མཆོག་ཏུ་དཀའ་ལ་ལྟོས། །བླུན་པོ་དྲེགས་ཤིང་སྨྲ་བ་མང༌། །དེ་ཡིས་བློ་ཆུང་
མཚོན་པ་སྟེ། །འུར་སྒྲ་འབྱིན་བའི་ཆུ་ཕྲན་གྱི། །གཏིང་དཔག་ཤིན་ཏུ་སླ་ལ་ལྟོས། །
མཁས་པ་གཏིང་ནས་འཁོན་ཡང་རུང་། །ལེགས་པར་བཏུད་ན་ཞི་བ་སྟེ། །གསེར་
དངུལ་ཤིན་ཏུ་སྲ་བ་ཡང་། །བཞུ་བར་ནུས་པའི་ཚུལ་ལ་ལྟོས། །བླུན་པོ་འཁོན་ནམ་
མ་འཁོན་ཡང༌། །ལེགས་པར་བཏུད་ན་རེངས་པ་སྟེ། །ཁྱི་ལུད་ཕུང་པོ་བཞུ་བ་ན། །དྲི་
ངན་འབའ་ཞིག་བྱུང་ལ་ལྟོས། །མཁས་པ་དྲང་བའི་སེམས་ལྡན་པས། །བྱ་བ་གང་
བྱས་ཐད་ཀར་འགྲོ །འཚོ་བྱེད་གཞོན་ནུས་སྨན་དཔྱད་ནི། །བྱས་པ་མཐའ་དག་འཚེངས་
ལ་ལྟོས། །བླུན་པོ་གཡོ་སྒྱུའི་སེམས་ལྡན་པས། །བྱ་བ་ཕལ་ཆེར་རང་ལ་ལྡོག །ཤར་
པའི་བུ་ཉིད་ཐར་རྗེས་སུ། །བུད་མེད་གཡོ་སྒྱུས་བསད་ལ་ལྟོས། །མཁས་པ་སྔར་འདྲིས་
མ་གཏོགས་པ། །གློ་བུར་ཕྲད་ལ་ཡིད་མི་རྟོན། །རི་དྭགས་མི་དང་མ་འདྲིས་པས། །མཐོང་
མ་ཐག་ཏུ་བྲོས་ལ་ལྟོས། །བླུན་པོ་སྔོན་ཆད་མ་འདྲིས་ཀྱང༌། །གློ་བུར་འགྲོགས་ལ་

249
དགེ་ལྡན་ལེགས་བཤད།
མགོ་བློ་གཏོད་། །བྷ་ག་ལ་ཡི་རྒྱལ་པོ་ཉིད། །བདུད་མོས་བསླུས་པའི་བྱུང་བ་ལྟོས།།
མཁས་པ་གནོད་ཚིག་ཁར་མི་འབྱིན། །དེ་ཉིད་དགྲ་ཡིས་གཞོམ་མི་ནུས། །སེང་གེ་
ཉལ་བར་གྱུར་ཀྱང་ནི། །རི་དྭགས་སྐྲག་པའི་ཚུལ་ལ་ལྟོས། །བློན་པོ་གནོད་ཚིག་ཁ་
རུ་འབྱིན། །དེ་ཉིད་དགྲ་ཡིས་གཞོམ་པར་ནུས། །ཁྱི་རྣམས་རྟག་ཏུ་ཟུག་པ་ཡང་། །སྤྱང་
ཀིས་སྐྲག་པར་གྱུར་ལ་ལྟོས། །མཁས་པ་བློ་གྲོས་ཟབ་པའི་མཐུས། །གཞན་ལ་མི་ལྟོས་
རང་གིས་སྤྱོད། །མཆོད་སྦྱིན་བྱེད་པའི་རྒྱལ་པོ་ཡིས། །ཆོས་ཀྱི་མཆོད་སྦྱིན་བྱས་ལ་
ལྟོས། །བླུན་པོ་བློ་གྲོས་འཆལ་བའི་མཐུས། །དབང་མེད་གཞན་གྱི་ངག་རྗེས་འབྲང་།།
དཔལ་སྦས་ཀྱིས་ནི་སངས་རྒྱས་ལ། །དུག་གི་ཟས་སྦྱོར་བྱས་ལ་ལྟོས། །མཁས་པ་བཟང་
པོའི་ལས་བྱེད་པས། །ལས་འབྲས་བཟང་པོ་འཕྲལ་དུ་མྱོང༌། །སིང་ག་ལ་ཞེས་བྱ་བ་
ཡིས། །འཕྲལ་དུ་རྒྱལ་སྲིད་ཐོབ་ལ་ལྟོས། །བླུན་པོ་ངན་པའི་ལས་བྱས་པས། །ལས་
འབྲས་ངན་པ་འཕྲལ་དུ་མྱོང་། །མ་དུས་སྔོ་བསངས་འཁོར་བཅས་རྣམས། །མེ་ལ་
བསྲེགས་པའི་རྣམ་སྨིན་ལྟོས། །མཁས་པ་མགུ་བ་དཀའ་བ་སྟེ། །ཡོན་ཏན་མེད་ལ་
མཁས་མི་མགུ། །ཕྲེང་ལྡན་མ་ཡིས་མུ་སྟེགས་བྱེད། །བཀུར་བའི་གོ་སྐབས་མེད་ལ་
ལྟོས། །བླུན་པོ་མགུ་བར་སླ་བ་སྟེ། །ཡོན་ཏན་ལྟར་སྣང་ཙམ་གྱིས་མགུ། །ཁྲི་སྡེའི་
བླ་དཔོན་ཕལ་ཆེ་བས། །རྒྱ་ནག་མཁན་པོར་བཀུར་ལ་ལྟོས། །མཁས་པ་ཡོན་ཏན་
ཀུན་ལྡན་ཏེ། །བླུན་པོ་ལ་སྐྱོན་འབའ་ཞིག་ཡིན། །རིན་ཆེན་དགོས་འདོད་འབྱུང་བ་
དང་། །སྦྲུལ་དུག་ཉེས་ཀུན་སྐྱེད་ལ་ལྟོས། །དེ་ཕྱིར་མཁས་དང་བླུན་པོ་ཡི། །རྣམ་
དབྱེ་ལེགས་པར་ཕྱེད་གྱིས་ལ། །མཁས་པ་རྒྱན་བཞིན་འཛིན་པ་དང༌། །བླུན་པོ་རྩ་
བཞིན་དོར་བར་འོས། །གླང་ཆེན་ནང་གི་འཁུན་པ་བཞིན། །འཇིག་རྟེན་མཁས་པའི་

རྒྱལ་རབས་ཆོས་འབྱུང༌།
250
ནང་ནས་ཀྱང༌། །དཔའ་མཛངས་ལྡན་པའི་ཡིད་འཕྲོག་ནི། །འཇིག་རྟེན་འདི་ན་རྒྱན་
དུ་ཆེ། །ནོར་བུའི་ནང་གི་བསམ་འཕེལ་བཞིན། །ཆོས་ལ་མཁས་པའི་ནང་ནས་ཀྱང་།།
མཁས་བཙུན་བཟང་གསུམ་འཛོམས་པ་ནི། །བསྟན་པ་འདི་ལ་རྒྱན་དུ་ཆེ། །མཁས་
པའི་དབང་པོ་ས་པཎ་གྱིས། །མཁས་བླུན་རྣམ་པར་དབྱེ་བ་ཡི། །ལེགས་བཤད་རིན་
ཆེན་གཏེར་ཞེས་པ། །འཇིག་རྟེན་མིག་ཏུ་བྱིན་ན་ཡང༌། །དེང་སང་མཁས་པའི་ཉིན་
བྱེད་རྣམས། །ཞིང་གཞན་ནུབ་རིའི་རྩེར་སོན་ཞིང་། །བླུན་རྨོངས་ཟླ་བའི་གཟུགས་
ཤར་བས། །ལེགས་བཤད་པདྨོ་ཕལ་ཆེར་ཟུམ། །སླར་ཡང་བདག་བློའི་སྐྱེད་ཚལ་འདིར།།
རྣམ་དཔྱོད་ཉི་མའི་ཟེར་འཁྱིལ་ཞིང་། །བརྩོན་འགྲུས་ཆར་གྱིས་བྲན་པ་ལས། །ལེགས་
བཤད་པདྨ་དཀར་པོ་འཁྲུངས། །ཁྲེལ་ཡོད་མཛེས་པའི་ལུས་འཆང་ཞིང་། །བློ་གྲོས་
མིག་དཀྱུས་རིང་པོ་ཡིས། །སྐལ་བཟང་རྐང་དྲུག་ལྡན་པ་རྣམས། །དེང་ནས་རྩེ་ཞིང་
རོལ་པར་མཛོད། །དེ་ལྟར་ལེགས་པར་བཤད་པ་ཡི། །དགེ་བས་དེང་སང་སྐྱེ་བོ་ཀུན།།
མཁས་བླུན་རྣམ་དབྱེ་ཤེས་ནས་ནི། །མཁས་ལ་མ་ནོར་དད་གྱུར་ཅིག །
ཅེས་མཁས་པ་དང་བླུན་པོ་བརྟག་པའི་བསྟན་བཅོས་དགེ་ལྡན་ལེགས་བཤད་པདྨ་དཀར་
པོའི་ཆུན་པོ་ཞེས་བྱ་བ་འདི་ནི་རང་གི་སློབ་མ་ལེགས་བཤད་དོན་དུ་གཉེར་བའི་བློ་གྲོས་ཅན་འགའ་
ཟུང་གིས་བསྐུལ་བ་ལ་བརྟེན་ནས། ཡུལ་གངས་ཅན་དབུས་ཀྱི་ལེགས་པར་སྨྲ་བ་བསོད་ནམས་
གྲགས་པ་རྣམ་དཔྱོད་མཆོག་གི་སྡེས། དགེ་ལྡན་རྣམ་པར་རྒྱལ་བའི་གླིང་དུ་སྦྱར་བའི་ཡི་གེ་པ་
ནི་ལེགས་བཤད་སྨྲ་བ་ངག་དབང་ཆོས་ཀྱི་གྲགས་པའོ། །འདིས་ཀྱང་སྐྱེ་བོ་མཐའ་དག་གིས་མཁས་
པ་དང་བླུན་པོའི་རྣམ་དབྱེ་བདེ་བླག་ཏུ་